open-index/open-wikipedia-markdown huggingface dataset:
Necrodes littoralis

***Necrodes littoralis*** er en bille som tilhører familien åtselbiller (Silphidae). Denne ganske store, svarte arten er lett å kjenne igjen og er ganske vanlig i Norge, eller var det i alle fall inntil nylig.

## Utseende
En ganske stor (15-25 millimeter), avlang, litt flat, kullsvart åtselbille. Arten kan ikke lett forveksles med noen annen norsk bille. Antennene er omtrent så lange som hode og thorax til sammen, uten antydning til kølle i spissen, men de tre ytterste leddene utmerker seg ved å være gulbrune. Hodet er ganske langstrakt, tydelig lengre enn bredt, med store, utstående fasettøyne og en markert, jevnbred "hals" bak disse. Pronotum er ganske flatt, litt bredere enn langt, med helt avrundede bakhjørner og rundede sider, svakt markerte, stumpvinklede forhjørner. Dekkvingene er flate og parallellsidige, litt matte, hver vinge med tre markerte lengderibber. Mellom den andre og den tredje ribben er det en utstående "skulderbule" foran og en markert knekk i den bakre delen. Dekkvingene dekker ikke de to bakerste bakkroppsleddene. Beina er lange og kraftige, leggene tydelig krumme, særlig hos hannen.

## Levevis
Denne arten finnes helst på litt større kadavere, for eksempel døde husdyr. Som andre åtselbiller flyr den godt og kan ofte påtreffes flygende. Arten ser ut til å ha gått mye tilbake i mange områder av Europa, der den tidligere var ganske vanlig, men nå er blitt sjelden.

## Utbredelse
Den er utbredt over hele Europa og finnes også i det nordlige Asia. I Nord-Amerika blir den erstattet av den lignende arten *Necrodes surinamensis*.
## Systematisk plassering

* Ordenen biller (Coleoptera)
** Underordenen Polyphaga
*** Overfamilien åtsel- og rovbiller (Staphylinoidea)
**** Familien **[[åtselbiller]]** (Silphidae)
***** Underfamilien **[[Åtselbiller (Silphinae)|åtselbiller]]** (Silphinae)
****** Slekten ***[[Necrodes]]*** Leach, 1815
******* *Necrodes littoralis* (Linnaeus, 1758)

## Kilder
* Tree of Life
* Fauna Europaea Web Service Version 2.4 (2011) Utbredelsesdatabase for europeiske dyr 
* Foto av arten: http://www.zin.ru/ANIMALIA/COLEOPTERA/eng/neclitpo.htm

## Eksterne lenker
*
Kuniaki Koiso

**Kuniaki Koiso** (født 22. mars 1880, død 3. november 1950) var en japansk general i den keiserlige japanske hæren som under andre verdenskrig var generalguvernør for det japansk-okkuperte Korea. Han var den 41ste statsministeren for Japan, fra den 22. juli 1944 til 7. april 1945.

Koison ble etter krigen idømt livsvarig fengselsstraff for krigsforbrytelser.

## Bakgrunn
Koiso ble født i Utsunomiya, Tochigi prefekturet som sønn av en tidligere samurai-familie. Hans far arbeidet en politimann. Koiso var en karriere-militær og han ble utdannet ved den keiserlige japanske militærakademiet der han tok avsluttende eksamen i 1900 og han fortsatte med sine militære studier da han begynte ved den japanske Hærens stabsskole. Han ble i juni 1901 utnevnt til løytnant i det 30. infanteriregiment i den japanske keiserlige hæren.

## Militær karriere

Under den russisk-japanske krigen, ble han utnevnt til adjutant i september 1904, kompanisjef ble han i mars 1905 og han ble forfremmet til kaptein i juni 1905. Alle forfremmelsene hans mens han var en del av det samme regimentet. I november 1910 ble Koiso uteksaminert fra Hærens stabsskole og han returnerte snart til den keiserlige japanske hæren som instruktør i desember 1910. 

I september 1912, ble Koiso forfremmet til major og han ble sjef for hans egen bataljon i august 1914. Han vendte tilbake hovedkvarteret til militærets generalstab i juni 1915, og han ble forfremmet til oberstløytnant i juli 1918, og han ble utlånt til det keiserlige flyvåpenet i juli 1921. Etter hans forfremmet til oberst i februar 1922, ble han sendt som en japansk militær attaché til Europa i juni 1922. Koiso ble forfremmet til generalmajor i desember 1926 og han ble generalløytnant i august 1931.

## Politisk karriere

I februar 1932 ble Koiso utnevnt til visekrigsminister for i august 1932. Koiso pensjonerte seg fra aktiv militærtjeneste i juli 1938. Deretter hadde Koiso forskjellige ministerposter før han ble utnevnt til generalguvernør av Korea. Posisjonen hadde han fra mai 1942 til 1944 og i løpet av denne tiden fikk han tilnavnet «The Tiger of Korea». Hans periode som generalguvernør ble i stor grad preget av den svært upopulære ileggelsen av en universell militær verneplikt for alle koreanere over myndighetsalder som skulle bli en del av det japanske militæret.  

I juli 1944 ble Koiso valgt til å bli den neste statsministeren i Japan etter at Hideki Tojo og hele hans administrasjon måtte trekke seg. Koiso møtte sterk konkurranse fra de eldre tjenestemenn i militæret for denne stillingen. Hæren favoriserte sterkt General Terauchi Hisaichi. 

Etter at den andre verdenskrig var avsluttet, ble Koiso arrestert av de allierte maktene der han ble anklaget for å ha begått flere krigsforbrytelser. Han ble stilt for Tokyoprosessen der han ble dømt til livstid i fengsel for krigsforbrytelser. Han døde av kreft i spiserøret mens han var innsatt i Sugamo-fengselet i 1950, 70 år gammel.

## Referanser
Rødbrystet åtselbille

***Rødbrystet åtselbille*** (*Oiceoptoma thoracica*) er en bille som tilhører familien åtselbiller (Silphidae). Denne ganske store, svarte og røde arten er lett å kjenne igjen og er ganske vanlig i Norge. Den lever på åtsler og annet råtnende materiale.

## Utseende
En middelsstor til ganske stor (11-16 millimeter), avlang, litt flat, gråsvart åtselbille. Pronotum er rustrødt. Arten kan ikke lett forveksles med noen annen norsk bille. Antennene er omtrent så lange som hode og thorax til sammen, med en løs, tre-leddet kølle i spissen. Hodet er ganske lite, med små fasettøyne. Pronotum er ganske flatt, stort og bredt, med sterkt rundede sider, litt bulkete og rustrødt farget, det står dermed i sterk kontrast til resten av dyret. Dekkvingene er flate og parallellsidige, litt matte, hver vinge med tre markerte lengderibber. Den andre ribben har en markert knekk i den bakre delen. Beina er forholdsvis korte, svarte som resten av kroppen.

## Levevis
Denne billen finnes gjerne på små kadavere, for eksempel døde småfugler, men kan også finnes på gjødsel og på sopp, spesielt på stanksopp (*Phallus impudicus*), der den trolig blir tiltrukket av den åtsel-lignende lukten. Som de fleste andre åtselbiller flyr den godt og kan gjerne påtreffes flygende.

## Utbredelse
Arten  er utbredt i hele Europa og finnes også østover til Japan. I Nord-Amerika blir den erstattet av den lignende arten *Oiceoptoma noveboracense*.

## Systematisk plassering

* Ordenen biller (Coleoptera)
** Underordenen Polyphaga
*** Overfamilien åtsel- og rovbiller (Staphylinoidea)
**** Familien **[[åtselbiller]]** (Silphidae)
***** Underfamilien **[[Åtselbiller (Silphinae)|åtselbiller]]** (Silphinae)
****** Slekten ***[[Oiceoptoma]]*** Leach, 1815
******* rødbrystet åtselbille, *[[Oiceoptoma thoracica]]* (Linnaeus, 1758)

## Kilder
* Tree of Life
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Hiranuma Kiichirō

Baron **Hiranuma Kiichirō** (født 28. september 1867, død 22. august 1952) var en prominent høyreorientert japansk politiker og statsmann som ble valgt til den 35. statsministeren for Japan og satt i dette embetet fra 5. januar 1939 og frem til 30. august 1939 da han etterfulgte Fumimaro Konoe som hadde vært statsminister siden 1937.

Kiichirō ble etter krigen dømt til livsvarig fengsel for krigsforbrytelser. 

 
## Liv og virke
Den kjente japanske politikeren, Takeo Hiranuma, er Hiranumas sønn som han adopterte. Hiranuma ble uteksaminert med en grad innen rettsvitenskap fra Tokyo Imperial University i 1888. Etter endt eksamen fra dette universitetet begynte han rett på en minister-post i det japanske Justisdepartementet. Hiranuma etablert seg fort et rykte som en sterk motstander av den omfattende korrupsjonen innen den japanske regjeringen og han vellykkede håndtering av en rekke høyprofilerte saker. 

Hiranuma fungerte som statsadvokat for den japanske Høyesteretten og han var direktør for byrået som omhandlet sivilsaker og kriminelle saker. I 1909, bestemte han dommen mot 25 tidligere og daværende medlemmer av Riksdagen i Japan for bestikkelser av forskjellige japanske bedrifter. Han ble tildelt posten som viseminister for det japanske justisdepartementet i 1911. Hiranuma var sterkt imot daværende statsminister Wakatsuki Reijirō sin innsats angående økonomiske reformer. 

Hiranuma var svært frittalende når det gjaldt korrupsjon og det han mente var umoral innen Japans politiske partier, og denne holdningen ble snart utvidet til å omfatte alt som han oppfattet som truende innflytelse fra utlandet, som f.eks. sosialismen, kommunisme og et liberalt demokrati, samt at han skulle forhindre spredning av det han betraktet som subversive ideologier. I 1921 ble Hiranuma utnevnt til sjef for høyesteretten i Japan. 

Hiranuma presset på for Japans tilbaketrekking fra Folkeforbundet. Hiranuma ble utnevnt til statsminister i Japan og hadde denne posisjonen i en kortere periode i 1939. Som statsminister var hans administrasjon dominert av debatten om hvorvidt Japan burde alliere seg med det nasjonalsosialistiske Tyskland for å nøytralisere en eventuell trussel mot Japan fra Sovjetunionen. Hiranuma ønsket en anti-kommunistisk pakt mellom Tyskland og Japan, samtidig som han fryktet at en slik militær allianse ville forplikte Japan til å gå til krig mot USA og Storbritannia hvis tyskerne valgte å erklære krig mot disse. En slik erklæring ville i så fall komme på et tidspunkt da hoveddelen av de japanske væpnede styrkene var engasjert i den andre kinesisk-japanske krigen. 

Etter at den andre verdenskrigen var avsluttet ble Hiranuma arrestert av amerikanske militærstyrker og han ble dømt av International Military for krigsforbrytelser mot sivilbefolkningen i Det fjerne østen. Han ble dømt til en livstidsdom i fengsel. Han ble imidlertid løslatt i 1952 og døde samme år. Hans grav er å finne på Tama kirkegård, som ligger like utenfor Tokyo. Han ble etterfulgt i statsminister-embetet av Nobuyuki Abe som måtte gå av allerede året etter, i 1940.

## Referanser
Aquarium Berlin

**Aquarium Berlin** ble åpnet i 1913. Bygningen ligger på Olof Palme Platz ved Budapester Strasse i ortsteil Tiergarten i Berlins administrative bydel Mitte. Aquarium er forbundet med Berlin Zoo med en gjennomgang.

## Referanser


## Eksterne lenker
*
Juli (band)

**Juli** er ei musikkgruppe fra Gießen i Tyskland. 

## Historie
I 1990-årene begynte Simon Triebel, Jonas Pfetzing og Dedi Herde å spille engelskspråk musikk under navnet *Sunnyglade*. Deres første sangerinne var Miriam Adameit, trommeslager var Martin Möller. Disse fem musikerne tok opp et album, *Pictures Of My Mind*, i 1998. Senere kom Eva Briegel og Marcel Römer til som nye medlemmer.

Etter et opphold i Berlin avgjorde bandet i 2001 å løse opp gruppa *Sunnyglade* og gi opp deres engelskspråklige materiale og å skrive musikk på tysk. De kalte seg *Juli* etter en sang av det berlinske band *Tex*. I 2003 fikk de deres første platekontrakt med Universal Music og tok opp debutalbumet *Es ist Juli*.

Albumet og debutsingelen *Perfekte Welle*, som begge kom ut sommeren 2004, var en stor suksess i Tyskland, Østerrike og Sveits. Sammen med Wir sind Helden og Silbermond, Juli var en av flere tyskspråklige Popmusikkpop- og rockgrupper som slo igjennom i disse årene. I juli 2005 spilte de på Live 8 i Berlin. Etter fem singler og mange konserter dro de tilbake til studio for at ta opp deres andre album. 

Også det nye albumet *Ein neuer Tag*, som kom ut i oktober 2006, slo an. I 2007 spilte bandet bl.a. på Live Earth i Hamburg, slapp en single med den amerikanske bandet Dashboard Confessional og produserte deres første konsertalbum og DVD. Etter den siste turneen i november 2007 tok de en lang pause med kun få konserter i mer enn to år. I juli 2010 ble det kjent at deres tredje album *In Love* skulle komme ut i 2011.

## Diskografi

### Album/DVD
* 2004: *Es ist Juli*
* 2006: *Ein neuer Tag*
* 2007: *Ein neuer Tag – live* (album)
* 2007: *Ein neuer Tag – live* (DVD)
* 2010: *In Love*
* 2014: *Insel*

### Singler
* 2004: *Perfekte Welle*
* 2004: *Geile Zeit*
* 2005: *Regen und Meer*
* 2005: *Warum*
* 2005: *November*
* 2006: *Dieses Leben*
* 2006: *Wir beide*
* 2007: *Zerrissen*
* 2007: *Stolen* (Dashboard Confessional feat. Juli)
* 2007: *Ein neuer Tag*
* 2008: *Dieses Leben* (Rhythms del Mundo feat. Juli)
* 2010: *Elektrisches Gefühl*
* 2011: *Immer wenn es dunkel wird*
* 2011: *Süchtig*
* 2011: *Du lügst so schön*
* 2014: *Insel*

## Eksterne lenker
* 
* 
* 
*  Offisielle fanside
Fireprikket åtselbille

***Fireprikket åtselbille*** (*Dendroxena quadrimaculata*) er en bille som tilhører familien åtselbiller (Silphidae). Denne billen lever på eik der den spiser larver av andre insekter.

## Utseende
En middelsstor (12-14 millimeter), gulbrun åtselbille. Antennene er svarte, fortykket mot spissen, men uten en tydelig antenneklubbe. Hodet og kroppens underside er svarte, fasettøynene små, runde og utstående. Pronotum er stort og bredt med rundede sider, og har en stor, rundet, svart flekk i midten. Scutellum er svart. Dekkvingene er brede med tre litt utydelige (særlig i den bakerste delen) lengderibber. Hver dekkvinge har en rund, svart flekk ved roten og en flekk ca. en tredjedel foran spissen. Beina er svarte.

## Levevis
Denne arten lever oppe i løvverket på eik, der den jakter på ulike slags larver. Lenger sør i Europa, der arten er vanligere enn i Norge, blir den regnet som et nyttedyr fordi den bidrar til å holde nede bestandene av arter som eikeprosesjonsspinner, som kan gjøre skade på skogen.

## Utbredelse
Arten har en holarktisk utbredelse, i Europa finnes den over alt bortsett fra lengst i nord. I Norge finnes arten bare i eikeskogs-beltet på Sørlandet, og også der er den temmelig sjelden.
Den blir vurdert som Nær truet (NT) på Norsk rødliste for arter fra 2010.

## Systematisk plassering

* Ordenen biller (Coleoptera)
** Underordenen Polyphaga
*** Overfamilien åtsel- og rovbiller (Staphylinoidea)
**** Familien **[[åtselbiller]]** (Silphidae)
***** Underfamilien **[[Åtselbiller (Silphinae)|åtselbiller]]** (Silphinae)
****** Slekten ***[[Dendroxena]]*** Motschulsky, 1858
******* fireprikket åtselbille, *[[Dendroxena quadrimaculata]]* (Scopoli, 1772) (synonym *[[Xylodrepa quadripunctata]]*, *[[Dendroxena quadripunctata]]*)

## Referanser




## Kilder
* Rødlistevurdering for fireprikket åtselbille
* Tree of Life
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
ISO 3166-2:DK

**ISO 3166-2:DK** er Danmarks del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Danmark er det definert koder for 5 regioner.

Hver kode består av to deler, atskilt av en bindestrek. Første del er , ISO 3166-1 alfa-2-koden for Danmark. Andre del er to sifre (–).

## Nåværende koder

## Endringer
Følgende endringer i Danmarks oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før ISO 3166-2:2007

## Se også
* Danmarks regioner

## Eksterne lenker
* Regions of Denmark, Statoids.com
Gråsvart åtselbille

***Gråsvart åtselbille*** (*Aclypea opaca*) er en bille som tilhører familien åtselbiller (Silphidae). Ulikt de aller fleste andre åtselbiller er denne arten en planteeter, og den kan gjøre noe skade i jord- og hagebruk.

## Utseende
En forholdsvis liten (9-12 millimeter), avlang, litt flat, mørk brunlig grå åtselbille. Antennene er omtrent så lange som hode og thorax til sammen, med en løs, fire-leddet kølle i spissen. Kroppen er kledt med korte, gyllenbrune hår som gjør at arten virker lysere enn de fleste andre åtselbiller. Hodet er kort og bredt, med små fasettøyne. Pronotum er ganske flatt, stort og bredt, med sterkt rundede sider. I midten er det to avlange groper. Dekkvingene er flate og parallellsidige, litt matte, hver vinge med tre markerte lengderibber. Den andre ribben har en markert knekk i den bakre delen. Beina er forholdsvis korte, farget som resten av kroppen.

## Levevis
I motsetning til de fleste andre åtselbiller er denne arten en planteeter. Den kan gjøre noe skade på jordbruksvekster, verst på sukkerbete.
## Utbredelse
Arten er utbredt over hele Europa, men er sjelden i sør. Den finnes også i det nordlige Asia og Nord-Amerika.
## Systematisk plassering

* Ordenen biller (Coleoptera)
** Underordenen Polyphaga
*** Overfamilien åtsel- og rovbiller (Staphylinoidea)
**** Familien **[[åtselbiller]]** (Silphidae)
***** Underfamilien **[[Åtselbiller (Silphinae)|åtselbiller]]** (Silphinae)
****** Slekten ***[[Aclypea]]*** Reitter, 1884
******* gråsvart åtselbille, *[[Aclypea opaca]]* (Linnaeus, 1758) (synonym *[[Blitophaga opaca]]*)

## Referanser




## Kilder
* Tree of Life
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Kvadriga

**Kvadriga** er et firspann, det vil si åpen vogn trukket av fire hester. I den greske og romerske antikken ble den særlig brukt ved kappkjøring og festopptog. Ordet stammer fra latinske *quadrigae*, en sammentrekning av *quadriiugae*, fra *quadri-*, «fire», og *iugum*, «åk». På latin brukes ordet *quadrigae* nesten alltid i flertall og refererer vanligvis til spannet på fire hester i stedet for vognen de trekker. På gresk var en firehesters vogn kjent som τέθριππον, *téthrippon*.

Opplegget med fire hester i en kvadriga er forskjellig fra det mer vanlige arrangementet fire-i-hånd med to hester foran pluss to hester bak disse.

Kvadriga ble benyttet og kjørt i antikkens olympiske leker og andre konkurranser. Hestene er kunstnerisk representert i profil som trekker vognen til guder og helter på greske vaser og på skulpturelle relieffer. Under festivalen Halieia på den greske øya Rhodos ofret antikkens beboere en kvadriga-vogn ved å kaste den i havet. Kvadriga ble også tatt i bruk av romerske hærer som hestestridsvogner.

Kvadrigaer var symboler for triumf, særlig militær suksess. Den guddommelige personifseringen av Seier (*[[Victoria (gudinne)|Victoria]]*) eller Berømmelse (*[[Feme]]*) er ofte avbildet som en triumferende kvinne som kjører firespann. I klassisk mytologi er kvadriga gudenes vogn; solguden Helios (ofte identifisert med Apollon), lysets gud, ble avbildet når han kjørte sin kvadriga over himmelen, leverte dagslys og spredte natten.

## Referanser


## Eksterne lenker
* 
* 
* «Quadriga», *Coin Traveler*
Fox Crime

**Fox** var en TV-kanal eid av Fox International Channels. I 2019 kjøpte Disney-konsernet opp 21st Century Fox, og dette førte til at Disney gradvis avviklet Fox som merkenavn.

Kanalen eksisterte i egne versjoner i mange land, blant dem Italia, Japan, Bulgaria, India og Spania. Sendingene i India og Sri Lanka var felles for hele Asia. I 2021 ble Fox-kanalene i Asia lagt ned.

Den norske utgaven av Fox ble lansert i 2011. I 2012 fulgte Russland. Kanalen startet sine sendinger i Italia i 2005. Den sender i all hovedsak kriminal-serier, men også noe film. Den eies av Fox International Channels, som igjen eies av det amerikanske mediekonsernet Fox Entertainment Group.

Noen av seriene som Fox har vist er *[[The Walking Dead]], [[The Glades]], [[The Bridge]], [[Warehouse 13]]*, American Horror Story* og *Sopranos*.*

Jesús Perezagua ble i 2011 kanalens internasjonale leder.

## Norge
Den norske utgaven av Fox ble lansert 21. mars 2011, og var kun å se hos Riks-TV og Altibox de første ukene. Men fra 28. april 2011 ble kanalen også tilgjengelig hos parabolkundene til Canal Digital. Kanalen ble lagt ned i Norge 31. mars 2021.

## Norden
Åse Ytreland ble i 2010 ansatt til å lede den norske og nordiske avdelingen og hadde i tillegg oppsyn med Baltikum. Hun sluttet i stillingen i 2016.

## Referanser


## Eksterne lenker
* 
* Fox Norge
Shihomi Shinya

**Shihomi Shinya** (japansk:  新谷 志保美, født 10. august 1979 i Miyada, Kamiina i Nagano) er en japansk tidligere skøyteløper som representerte hjemlandet i OL i 2010 i Vancouver.

## Karriere
Shinya debuterte i verdenscupen i Salt Lake City i desember i 2001 og fikk en 9.-plass på 500m 2. dag som beste plassering. 
Sin første verdenscupseier skulle hun få 1 år senere på hjemmebane i Nagano på 500m da hun i et tidligere par slo Catriona Le May Doan med 0,01 sekund. Shinya fikk med seg 1 distanseseier på 100m og 3 distanseseire på 500m i verdenscupen. Sesongen 2003/04 ble 100m en egen distanse i verdenscupen på skøyter, og Shinya ble den første til å vinne verdenscupen på 100m for damer sammenlagt. Hun fikk også 2 stk 3.-plasser sammenlagt i verdenscupen, 500m i sesongen 2003/04 og på 100m i sesongen 2007/08.

Hun har også flere ganger forbedret banerekorder rundt om i Japan, på sprint-sammenlagt og på distansene 500m og en gang på 1000m. Under verdenscupløpene i Collalbo/Klobenstein 15. februar 2004 satte hun også banerekord på 100m for damer som fortsatt er gjeldende rekord.

### Personlige rekorder

## Meritter
### Internasjonale mesterskap
Olympiske leker (Vinter) deltatt i ett OL (ved 1 konkurranse)
:* Vancouver 2010 på 500m.
::* resultat 14.-plass på 500m i Vancouver 2010

Sprint-VM på skøyter (deltatt 7 ganger)
:* Calgary 2003, Nagano 2004, Salt Lake City 2005, Hamar 2007, Heerenveen 2008, Moskva 2009 og Obihiro 2010.
::* beste resultat 3.-plass sammenlagt i 2003 i Calgary.

Enkeltdistanse-VM på skøyter deltatt i 6 VM (ved 8 konkurranser)
:* Berlin 2003 på 500m og 1000m, Seoul 2004 på 1000m, Inzell 2005 på 1000m, Salt Lake City 2007 på 500m og 1000m, Nagano 2008 på 1000m, Richmond 2009 på 1000m.
::* beste resultat 3.-plass på 500m i Berlin 2003.

### Sammenlagt i [[Verdenscupen på skøyter|Verdenscupen]]

## Eksterne lenker
* 
*  Profil på ISU sine sider.
*  Profil på Jakub Majerski's speedskating database.
*  Profil på SpeedSkatingResults.com
*  Profil på Futou.co.jp
*  Bilder på DesgPhoto.com
Svart åtselbille

***Svart åtselbille*** (*Phosphuga atrata*) er en bille som tilhører familien åtselbiller (Silphidae). Denne billen lever av skallbærende snegler. Den er den eneste arten i slekten *Phosphuga*.

## Utseende
En middelsstor (10-15 millimeter), blankt svart åtselbille. Arten kan ligne på artene i slekten *[[Silpha]]*, men kjennes lett på den smale hodet og på kroppens glans. Antennene er svarte, fortykket mot spissen, men uten en tydelig antenneklubbe, de tre ytterste leddene er noe større og lysere på farge. Hodet er forlenget til en markert snute foran fasettøynene, som er ganske små. Pronotum er stort og bredt med rundede sider, tydelig punktert og med en fin fure i midten. Scutellum er svart. Dekkvingene er brede med tre lengderibber, tydelig og ganske tett punkterte. Beina er ganske slanke.

## Levevis
Svart åtselbille er spesialisert på å leve av skallbærende snegler. Det forlengede hodet gjør at den lett kommer inn i sneglehuset for å dra sneglen ut. Det har blitt observert at arten angriper mange flere snegler enn den spiser opp, den tar gjerne bare en munnfull eller to av den angrepne sneglen, muligens for å unngå slim som sneglen skiller ut. Den er mest nattaktiv, om dagen gjemmer den seg under steiner og stokker. Den er ganske vanlig i ulike slags skog der det er gode bestander av snegler. I motsetning til mange andre åtselbiller løper den raskt, men flyr ikke så mye.

## Utbredelse
Arten er vidt utbredt i den palearktiske økosonen inkludert Europa, Asia sør til Nord-India og øst til Japan.

## Systematisk plassering

* Ordenen biller (Coleoptera)
** Underordenen Polyphaga
*** Overfamilien åtsel- og rovbiller (Staphylinoidea)
**** Familien **[[åtselbiller]]** (Silphidae)
***** Underfamilien **[[Åtselbiller (Silphinae)|åtselbiller]]** (Silphinae)
****** Slekten ***[[Phosphuga]]*** Leach, 1817
******* svart åtselbille, *[[Phosphuga atrata]]* (Linnaeus, 1758) (synonym *[[Silpha atrata]]*)

## Kilder
* Tree of Life
* Fauna Europaea Web Service Version 2.4 (2011) Utbredelsesdatabase for europeiske dyr 
## Eksterne lenker
*
Hijiborgen

**Hijiborgen**, også kjent som Yokokuborgen, Ayogiborgen og Ukitsuborgen en borg i byen Hiji i Ōita prefekturet, Japan. Byggingen av slottet ble igangsatt av Kinoshita Nobutoshi i 1601. Borgen ble designet av Nobutoshis svigerbror. Den er strategisk plassert med tanke på utsikt over Beppubukten. Det eneste som er igjen av borgens ruiner er steinvegger og et yagura (vakttårn). Området ruinene er på er i dag en park hvor Hiji grunnskole hører til
Forsørgerfradrag

**Forsørgerfradrag** var et fradrag i skatt som automatisk ble gitt til personlige skatteytere i forbindelse med forsørgelse av barn under 18 år. Fradraget opphørte fra og med inntektsåret 2001. Samme år ble barnetrygden utvidet til også å gjelde for barn mellom 16 og 18 år.

## Eksterne lenker
* SSB – ''Forsørgerfradrag''
FNs sikkerhetsråds resolusjon 1970

**FNs sikkerhetsråds resolusjon 1970 (2011)** var et tiltak enstemmig vedtatt av FNs sikkerhetsråd den 26. februar 2011 angående situasjonen i Libya der regimet til Muammar al-Gaddafi ble kritisert for sin håndtering av opprøret. Resolusjonen fordømte bruken av vold og forbrytelser mot menneskeheten mot demonstrantene som gjorde opprør mot Libyas myndigheter. Resolusjonen innførte også en rekke internasjonale sanksjoner mot Libya og Gaddafi-lojale ledere.

## Eksterne lenker

* Resolusjonen i fulltekst på FNs hjemmesider
Bøkehjort

**Bøkehjort** (*Dorcus parallelepipedus*) er en stor, svart bille som hører til familien hjortebiller (Lucanidae) i gruppen skarabider (Scarabaeoidea). Den skal være funnet i Norge for lenge siden, men det finnes ikke noe belegg for dette funnet. Arten er truet av moderne skogbruk og er derfor fredet i mange land.

## Utseende
En ganske stor (19-32 millimeter), sylindrisk, svart bille. Antennene består av et langt, krumt, kølleformet skaft og en vifte av korte, spredte, bladformede ledd.
Arten kan ligne på en mindre og mørkere utgave av eikehjort-hunnen. Hannens kjever er større enn hunnens, men ikke på langt nær så store som de til eikehjorten. Den er svart på farge og kroppen er tett punktert og med kraftig mikroskulptur, dermed ganske matt.

## Levevis
Larvene utvikler seg i morken ved av løvtrær, helst eik eller bøk.

## Utbredelse
Bøkehjorten finnes i Europa nord til Danmark og Sør-Sverige. I det sørlige Mellom-Europa kan den være nokså vanlig. Den skal angivelig være funnet i Norge for lenge siden, men det finnes ikke belegg for dette funnet.

## Systematisk plassering
Slekten *[[Dorcus]]* omfatter tallrike, tropiske arter, noen meget store, men det er bare tre arter i Europa.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Gruppen Dorcini
******* Slekten *[[Dorcus]]* MacLeay, 1819
******** Bøkehjort, *[[Dorcus parallelepipedus]]* (Linnaeus, 1758)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahdradník, J. og Chvála, M. 1991. *Teknologisk forlags store bok om insekter*. N.W. Damm. Om hjortebiller s. 262-267.

## Eksterne lenker
*
Lior Miller

**Lior Miller** (født 1981) er en meksikansk ishockeyspiller. Han har spilt for klubbene Zapotec Totems, Galerias Reforma og San Jeronimo og Mexicos herrelandslag i ishockey, hvor han spilte i VM i 2011.

## Referanser


## Eksterne lenker
*
Manuel Sierra

**Manuel Sierra** (født 27. august 1981) er en meksikansk ishockeyspiller. Han har siden 2010 spilt for Aztec Eagle Warriors og han deltar i Mexicos herrelandslag i ishockey. Tidligere har Sierra spilt for Vista Hermosa, Sportica og Galerias Reforma.

## Referanser


## Eksterne lenker
*
Josef Klapuch

**Josef Klapuch** (født 10. februar 1906, død 18. desember 1985) var en tsjekkoslovakisk bryter, som konkurrerte i vektklassen tungvekt. Ett av Klapuchs største internasjonale resultat var en sølvmedalje fra Sommer-OL 1936 i Berlin, Tyskland.

## Referanser


## Eksterne lenker
* 
*
Juan Pablo de Sayve

**Juan Pablo de Sayve** (født 1. oktober 1983) er en meksikansk ishockeyspiller. Han har siden 2010 spilt for Zapotec Totems og han deltar i Mexicos herrelandslag i ishockey. Tidligere har de Sayve spilt for San Jeronimo.

## Referanser
Fritz Schäfer

**Fritz Schäfer** (født 7. september 1912 fra Pirmasens, død 15. oktober 1973 i Ludwigshafen) var en tysk bryter som konkurrerte i vektklassen weltervekt. Ett av Schäfers beste internasjonale resultat var en sølvmedalje fra Sommer-OL 1936 i Berlin, Tyskland.

Under annen verdenskrig var han slakter i Wehrmachts slakterier i Frankrike. Etter krigen kom han i fransk krigsfangenskap. Han meldte seg frivillig til den franske Légion étrangère og tilbragte årene fra 1945 til 1951 i Nord-Afrika og Indokina. I 1951 ble han dimittert. Han giftet seg i Frankrike for annen gang og forble i landet - i Tyskland ble han regnet som savnet. I 1972 ble han oppdaget, utfattig og enkemann for annen gang, og vendte tilbake til Ludwigshafen, der han døde allerede 15. oktober 1973.

## Eksterne lenker
*
Svarthjort

**Svarthjort** (*Ceruchus chrysomelinus*) er en svart bille som hører til familien hjortebiller (Lucanidae) i gruppen skarabider (Scarabaeoidea). Den ble nylig gjenoppdaget i Norge, men er meget sjelden og trolig sterkt truet. Arten er en typisk urskogsart som tåler moderne skogbruk ganske dårlig.

## Utseende
En middelsstor (11-16 millimeter), sylindrisk, glinsende svart bille. Hannen har et stort, bredt hode og lange, pinsettaktige, framstrakte mandibler (overkjever). Hunnen har vesentlig mindre hode og kjever. Som vanlig for hjortebiller består antennen av et krumt, kølleformet skaft og en langstrakt vifte av bladformede ledd. Pronotum er omtrent rektangulært, hos hannen omtrent så bredt som hodet. Dekkvingene har tydelige punktstriper.

## Levevis
Arten utvikler seg i råtten ved med rød råte. Den er avhengig av grove, falne stokker som får ligge i lang tid. Larveutviklingen tar 2-3 år. Denne arten er overalt ganske sjelden og blir regnet som truet av moderne skogbruk. Den blir vurdert som Nær truet (NT) på verdensbasis på IUCNs rødliste fra 2010. I Norge er arten gitt status som Sterkt truet (EN) i Norsk rødliste for arter fra 2021.

## Utbredelse
Arten forekommer i det meste av Europa bortsett fra Storbritannia og de nordligste delene, men er ikke vanlig noe sted.
I Norge er den i nyere tid bare kjent fra noen få lokaliteter i Larvik, Vestfold. I tillegg finnes det et over 100 år gammelt funn fra Oslo.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien valsehjorter (Syndesinae) MacLeay, 1819
****** Svarthjort, *Ceruchus chrysomelinus* (Hochenwarth, 1785)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* IUCN rødlistevurdering for arten
* Norsk rødlistevurdering for arten

## Eksterne lenker
*
Ludwig Schweickert

**Ludwig Schweickert** (født 26. april 1915 i Fürth, død 11. juli 1943 ved Orjol i Sovjetunionen) var en tysk bryter som konkurrerte i vektklassen weltervekt. Ett av Schweickerts største internasjonale resultat var en sølvmedalje fra Sommer-OL 1936 i Berlin, Tyskland.

Han falt på Østfronten under annen verdenskrig.

## Referanser


## Eksterne lenker
*
Johannes Herbert

**Johannes Herbert** (født 28. oktober 1912, død 30. desember 1978) var en tysk bryter, som konkurrerte i vektklassen bantamvekt. Ett av Herberts største internasjonale resultat var en sølvmedalje fra Sommer-OL 1936 i Berlin, Tyskland.

## Eksterne lenker
*
Akromatisk linse

En **akromatisk linse** er et linsesystem som minker effekten av kromatisk aberrasjon gjennom å fokusere rødt og blått lys i samme punkt. Når også gult eller grønt lys har samme fokus, snakker man om apokromatisk optikk. Akromater benyttes blant annet i teleskop.

## Kilder
*
Erich Siebert

**Erich Siebert** (født 7. mai 1910, død 1947) var en tysk bryter, som konkurrerte i vektklassen lett tungvekt. Ett av Sieberts største internasjonale resultat var en sølvmedalje fra Sommer-OL 1936 i Berlin, Tyskland.

Han døde i sovjetisk krigsfangenskap.

## Referanser


## Eksterne lenker
*
Kurt Hornfischer

**Kurt Hornfischer** (1910–1958) var en tysk bryter, som konkurrerte i vektklassen tungvekt. Ett av Hornfischers største internasjonale resultat var en sølvmedalje fra Sommer-OL 1936 i Berlin, Tyskland.

Under annen verdenskrig ble han såret seks ganger, og dette bidro til hans død i relativt ung alder. 

## Referanser


## Eksterne lenker
*
Henrik Skara Heen

**Henrik Skara Heen** (født 27. april 1988) er en norsk tidligere ishockeyspiller som spilte mange år for Furuset Ishockey i norsk 1. divisjon fra 2009 til 2016. Han har tidligere spilt i Lørenskog, Vålerenga Hockey, Lillehammer IK, Frisk Asker, Manglerud/Star og Storhamar Yngres. Han har aldersbestemte landskamper.

## Referanser


## Eksterne lenker
*
Luis David González

**Luis David González** (født 7. oktober 1988) er en meksikansk ishockeyspiller. Han har siden 2010 spilt for Teotihuacan Priests og han deltar i Mexicos herrelandslag i ishockey. Tidligere har González spilt for Galerías Reforma og Metepec.

## Referanser


## Eksterne lenker
*
Ture Andersson

**Ture Andersson** (1907–1976) var en svensk bryter, som konkurrerte i vektklassen weltermvekt. Ett av Anderssons største internasjonale resultat var en sølvmedalje fra Sommer-OL 1936 i Berlin, Tyskland.

## Referanser


## Eksterne lenker
*
Vusimuzi Make

**Vusimuzi (Vusi) Linda Make** (født 1931 i Boksburg, Gauteng, død 15. april 2006 i Pretoria) var en sørafrikansk menneskerettighetsforkjemper og advokat. Han var gift med den amerikanske forfatter og poeten Maya Angelou fra 1960 til 1963. De bodde sammen i Kairo i Egypt. Make var professor ved University of Liberia i Monrovia i Liberia i perioden 1968 til 1974. Make var av xhosa-folket.

## Pan Africanist Congress
Da Potlako Leballo gikk av som formann for Pan Africanist Congress (PAC) i 1979 ble han overtatt av et råd sammensatt av David Sibeko, Ellias Ntloedibe og Make. Etter en periode på noen måneder ble Make sittende som formann alene. Han gikk av som formann januar 1981 for å slippe til John Nyathi Pokela, som kom fra et fengselsopphold på Robben Island. Under Pokela satt Make som vara til formannsvervet i PAC.. Make døde 15. april 2006 i Pretoria og etterlot seg kona Alma Liziwe Make og datteren Titise. 

## Referanser


## Eksterne lenker
* ''Statement on behalf of the South Africa United Front'', en anti-apartheid artikkel skrevet Make og Oliver Tambo (engelsk)
Henri Cochet

**Henri Jean Cochet** (født 14. desember 1901 i Lyon, død 1. april 1987) var en fransk tennisspiller som deltok i de olympiske leker 1924 i Paris.

Cochet vant to olympiske sølvmedaljer i tennis under OL 1924 i Paris. Han kom på andreplass i singleturneringen bak Vincent Richards fra USA. Sammen med Jacques Brugnon kom han også på andreplass i doubleturneringen for menn. De tapte finalen til Francis Hunter / Vincent Richards fra USA. 

Cochet var en av «De fire musketerer» som dominerte amatørtennisen på 1920- og første delen av 1930-tallet. Han vant sju Grand Slam-turneringer i single, fem i double sammen med Jacques Brugnon og tre i mixeddouble sammen med Eileen Bennett. 
## OL-medaljer
*  1924  Paris -  Sølv i tennis, double menn  Frankrike
*  1924  Paris -  Sølv i tennis, single menn  Frankrike
## Grand Slam-titler
*  **[[French Open|Franske mesterskapet:]]**
** Single herrer 1926 –  han beseiret René Lacoste med 6-2, 6-4, 6-3  i finalen
** Double herrer 1927 –  sammen med Jacques Brugnon 
** Single herrer 1928 –  han beseiret René Lacoste med 5-7, 6-3, 6-1, 6-3 i finalen
** Mixeddouble 1928 –  sammen med Eileen Bennett
** Mixeddouble 1929 –  sammen med Eileen Bennett
** Single herrer 1930 –  han beseiret Bill Tilden med 3-6, 8-6, 6-3, 6-1 i finalen
** Double herrer 1930 –  sammen med Jacques Brugnon 
** Single herrer 1932 –  han beseiret Giorgio de Stefani med 6-0, 6-4, 4-6, 6-3  i finalen
** Double herrer 1932 –  sammen med Jacques Brugnon 
*  **[[Wimbledon (tennis)|Wimbledon:]]**
** Double herrer 1926 –  sammen med Jacques Brugnon 
** Single herrer 1927 – han beseiret Jean Borotra med 4-6, 4-6, 6-3, 6-4, 7-5  i finalen 
** Double herrer 1928 –  sammen med Jacques Brugnon 
** Single herrer 1929 – han beseiret Jean Borotra med 6-4, 6-3, 6-4 i finalen 
*  **[[US Open (tennis)|Amerikanske mesterskapet:]]**
** Mixeddouble 1927 –  sammen med Eileen Bennett
** Single herrer 1928 – han beseiret Francis Hunter med 4-6, 6-4, 3-6, 7-5, 6-3 i finalen

## Referanser


## Eksterne lenker
*
Oscar Rubio

**Oscar Rubio** (født 31. desember 1988) er en meksikansk ishockeyspiller. Han har siden 2010 spilt for Aztec Eagle Warriors og han deltar i Mexicos herrelandslag i ishockey. Tidligere har Rubio spilt for Lomas Verdes.

## Referanser


## Eksterne lenker
*
Valsehjort

**Valsehjort** (*Sinodendron cylindricum*) er en svart bille som hører til familien hjortebiller (Lucanidae) i gruppen skarabider (Scarabaeoidea). Den lever i løvskog og er en av familiens vanligste arter i Norge, likevel ikke spesielt hyppig forekommende.

## Utseende

En middelsstor (12-16 millimeter), sylindrisk, svart bille. Som vanlig for hjortebiller er det tydelig forskjell på kjønnene. Hannen har et kraftig, krumt horn i pannen, og pronotum har et blankt felt i midten, mens hunnen mangler horn i pannen og pronotum er jevnt skulpturert og noe matt. Antennene er forholdsvis korte, bredere hos hannen enn hos hunnen. Kjevene er ganske korte (til hjortebille å være). Pronotum har en vid, rund, kraftig punktert grop i midten foran, midt på er det et spydlignende fremspring fra kanten av gropa. Dekkvingene har kraftige punktrekker.

## Levevis
Larvene utvikler seg i morken ved av løvtrær, særlig bøk men også bjørk. Larveutviklingen tar tre år. Arten er ikke vanlig, men trolig likevel av de vanligste hjortebillene.

## Utbredelse
Arten er utbredt over det meste av Europa, unntatt de østligste delene.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien valsehjorter, Syndesinae MacLeay, 1819
****** **Valsehjort**, *Sinodendron cylindricum* (Linnaeus, 1758)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Joseph Schleimer

**Joseph Schleimer** (født 31. mai 1909, død 23. november 1988) var en canadisk bryter, som konkurrerte i vektklassen mellomvekt. Ett av Schleimers største internasjonale resultat var en gullmedalje fra Sommer-OL 1936 i Berlin, Tyskland.

## Eksterne lenker
*
Bailys perler

**Bailys perler** er et fenomen som oppstår rett før en total solformørkelse. Det som skjer rett før og etter er at sollyset kun trenger frem i månens daler, men blir hindret av fjellene ved den ujevne kantet. Resultatet blir et glitrende perleband av sollys ved kanten av månen. Fenomenet ble oppdaget av den britiske astronomen Francis Baily i 1836.

## Referanser
József Palotás

**József Palotás** (født 14. mai 1911, død 16. november 1957) var en ungarsk bryter, som konkurrerte i vektklassen mellomvekt. Ett av Palotás største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Ander Barberena

**Ander Barberena** (født 8. november 1989) er en meksikansk ishockeyspiller. Per 2020 spiller han for klubben Teotihuacan Priests.

Fra 2010 spilte han for Zapotec Totems. Han har også spilt på Mexicos herrelandslag i ishockey.

## Referanser
Héctor Carrero

**Héctor Carrero** (født 3. april 1991) er en meksikansk ishockeyspiller. Han har siden 2010 spilt for Teotihuacan Priests og han deltar i Mexicos herrelandslag i ishockey. Tidligere har Carrero spilt for Lomas Verdes og Galerías Reforma.

## Referanser


## Eksterne lenker
*
Pierre Coppieters

**Pierre Coppieters** (født 24. juni 1907, død ukjent) var en belgisk vannpolospiller. Ett av Coppieters største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Óscar Flores

**Óscar Flores** (født 22. april 1992) er en meksikansk ishockeyspiller. Han har siden 2010 spilt for Zapotec Totems og han deltar i Mexicos herrelandslag i ishockey. Tidligere har Flores spilt for San Jerónimo.
J2000.0

**J2000.0** er en epoke som benyttes innen astronomien. Desimalen **0** betyr at det refereres til begynnelsen av året.

Den er den eksakte julianske dagen 2451545.0 TT (Terrestrial Time) eller 12.00 den 1. januar 2000. Dette tilsvarer 1. januar 2000 11.58.55,816 UTC.

Etter som stjernenes rektascensjon og deklinasjon endres konstant på grunn av jordaksens presesjon (og for nærliggende stjerner også egenbevegelsen) spesifiserer astronomer alltid en posisjonsbestemmelse med en spesifikk epoke. Den tidligere epoken i allment bruk var B1950.0-epoken.

## Se også
*Astrometri
Jesús Najera

**Jesús Najera** (født 1992) er en meksikansk tidligere ishockeyspiller. Han har spilt for Panthers Tamaulipas og Aztec Eagle Warriors og på Mexicos herrelandslag i ishockey.

## Referanser


## Eksterne lenker
* 
* 
*  Jesús Najera på F6S
Jacques Brugnon

**Jacques «Toto» Brugnon** (født 11. mai 1895 i Paris, død 20. mars 1978 i Paris) var en fransk tennisspiller som deltok i de olympiske leker 1924 i Paris.

Brugnon vant en olympisk sølvmedalje i tennis under OL 1924 i Paris. Sammen med Henri Cochet kom han også på andreplass i doubleturneringen for menn. De tapte finalen til Francis Hunter / Vincent Richards fra USA. 

Brugnon var en av «De fire musketerer» som dominerte amatørtennisen på 1920- og første delen av 1930-tallet. Han vant tolv Grand Slam-turneringer i double, hvorav to i mixeddouble sammen med Suzanne Lenglen. 
## OL-medaljer
*  1924  Paris -  Sølv i tennis, double menn  Frankrike

## Grand Slam-titler
*  **[[French Open|Franske mesterskapet:]]**
** Mixeddouble 1925 – sammen med Suzanne Lenglen
** Mixeddouble 1926 – sammen med Suzanne Lenglen
** Double herrer 1927 – sammen med Henri Cochet 
** Double herrer 1928 – sammen med Jean Borotra 
** Double herrer 1930 – sammen med Henri Cochet 
** Double herrer 1932 – sammen med Henri Cochet 
** Double herrer 1934 – sammen med Jean Borotra 
*  **[[Wimbledon (tennis)|Wimbledon:]]**
** Double herrer 1926 – sammen med Henri Cochet 
** Double herrer 1928 – sammen med Henri Cochet 
** Double herrer 1932 – sammen med Jean Borotra 
** Double herrer 1933 – sammen med Jean Borotra 
*  **[[Australian Open]]:**
** Double herrer 1928 – sammen med Jean Borotra 

## Referanser


## Eksterne lenker
*
El Cuero

**El Cuero** er et norsk rockeband fra Kristiansund. De spiller hovedsakelig egenprodusert Americana-rock, og har utgitt fem album per mars 2024. Gruppa er også Egil Hegerbergs backingband.

## Historikk
### ''El Cuero'' og ''A Glimmer Of Hope''
Gruppa ble startet av brødrene Håvard og Brynjar Takle Ohr i Oslo i 2005, sammen med Øyvind Blomstrøm og Tommy Reite. Før bandet ble startet hadde Ohr-brødrene spilt i flere band sammen i Kristiansund. 

I 2005 spilte de inn sin selvtitulerte debutplate. Denne ble produsert av Ole Petter Andreassen og gitt ut 13. august 2007. Ingrid Olava medvirket på platen. 

I februar 2008 spilte de inn sitt andre album, *A Glimmer of Hope*, denne gangen med Lars Håvard Haugen som produsent. Ingrid Olava gjestet også på dette albumet, sammen med bl a Lars Christian Narum på hammondorgel. Albumet ble utgitt 6. oktober 2008.

### ''From Mountains To Sand''
I 2010 annonserte El Cuero at de hadde returnert til studio for å spille inn sitt tredje album, med planer om utgivelse i 2011. Også denne gangen ble platen produsert av Lars Håvard Haugen. 

Denne gangen hadde de også en del gjester på platen, bl a Mikael Lindqvist og Frank Hammersland. Lindqvist har også fungert som en del av konsertoppsetningen til El Cuero den siste tiden. I forbindelse med platen har bandet også laget en webdokumentar i flere deler.

## Melodi Grand Prix
I januar 2014 ble det kjent at El Cuero skulle delta i den tredje semifinalen i Melodi Grand Prix med sangen Ain't No Love (In This City No More).

## Diskografi
2007: *El Cuero* 

2008: *A Glimmer Of Hope* 
2011: *From Mountains To Sand*

2013: *Victors Justice* 

2024: *...Are We Done Yet?* 

## Eksterne lenker
* 
* 
*
Hermundur Sigmundsson

**Hermundur Sigmundsson** (født 20. juli 1964) er professor i biologisk psykologi ved psykologisk institutt ved Norges teknisk-naturvitenskapelige universitet i Trondheim.

## Eksterne lenker
* 
*
Glenn Carl Walter Svendsen

**Glenn Carl Walter Svendsen** (født 20. juni 1991 i Hamar) er en svensk ishockeyspiller. Fra og med 2010 spiller  han back for Furuset Ishockey. Moderklubben hans er Västerås IK. Han ble hentet inn for å forsterke Furusets a-lag i starten av sesongen 2010/2011 og fikk sin debut borte mot Gjøvik hockey med scoring.
Sebastián Ortega

**Sebastián Ortega** (født 13. juni 1987) er en meksikansk ishockeyspiller. Han har siden 2010 spilt for Aztec Eagle Warriors og han deltar i Mexicos herrelandslag i ishockey. Tidligere har Ortega spilt for San Jeronimo.

## Referanser


## Eksterne lenker
*
Optisk vindu

Det **optiske vinduet** er et uttrykk for den delen av det elektromagnetiske spekteret som kan passere gjennom et visst materie &ndash; innen astronomien refereres vanligvis en planets, oftest jordens, atmosfære, mens det innen medisin ofte refereres til kroppens vev. Det kalles for optisk fordi det handler om det for menneskeøyet synlige lyset, med bølgelengder mellom 400 og 700 nanometer).

## Astronomisk optisk vindu
Største delen av den elektromagnetiske energien fra solen og andre utenomjordiske kilder når aldri jordoverflaten, men absorberers av atmosfæren. Det finnes også et tilsvarende radiovindu for frekvenser i radiospekteret. 

## Medisinsk optisk vindu
Det optiske vinduet for levende kroppsvev er ca. mellom bølgelengdene 650 og &nbsp;nanometer. Ved kortere bølgelengder absorberes strålingen av hemoglobinet i blodet, mens vann absorberer de kortere bølgelengdene i det infrarøde området.
Niigata

**Niigata** kan vise til:

*Niigata (prefektur) – et japansk prefektur
*Niigata (Niigata) – en by i det japanske prefekturet Niigata
Lundblåhjort

**Lundblåhjort** (*Platycerus caraboides*) er en bille som tilhører familien hjortebiller (Lucanidae). Det finnes to arter i slekten *[[Platycerus]]* i  Norge som kan kjennes på sin metalliske farge. Larvene utvikler seg i morken ved.

## Utseende
Lundblåhjort er en forholdsvis liten (9 – 13&nbsp;mm), blålig eller grønnlig metallglinsende art. Kroppen er litt flattrykt, og fint og litt spredt punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende.  Dekkvingene har fine lengdestriper. Fra den beslektede arten skogblåhjort *Platycerus caprea* kjennes den på litt mindre kroppsstørrelse, den er også litt mer tettbygd, og hannens kjever er litt mindre: de når ikke ut til antennefestet på sidene.

## Levevis
Larvene utvikler seg i råtnende trevirke av ulike løvtrær. 
## Utbredelse
Lundblåhjort er utbredt i Nord-Afrika og det meste av Europa bortsett fra lengst i nord. Den er relativt vanlig over mye av Norge.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien Hjortbiller, Lucanidae
***** Underfamilien hjortebiller (Lucaninae)
****** Blåhjorter, slekten *[[Platycerus]]* O.F. Müller, 1764
******* skogblåhjort *Platycerus caprea* (Degeer, 1774)
******* lundblåhjort *Platycerus caraboides* (Linnaeus, 1758)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahdradník, J. og Chvála, M. 1991. *Teknologisk forlags store bok om insekter*. N.W. Damm. Om hjortebiller s. 262-267.

## Eksterne lenker
*